Šilinėliai

Šilinėliai (arba Šilėnėliai; , nuo 1938 m. Flußfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 9 km į šiaurės rytus nuo Lazdynų, 10 km į pietus nuo Smalininkų,Vasilijus Safronovas, Šilinėliai, Mažosios Lietuvos enciklopedija. Nuoroda tikrinta 2021-10-08. Lietuvos pasienyje prie Šešupės.

 Istorija 
dešinėje|miniatiūra|260px|Šilinėlių kaimo bendruomenė 1936 m.

Buvo vienas senesnių kaimų apskrityje. Pirmąkart paminėtas 1580 m. Jatüscken Schillinen pavadinimu. Iki 1709–1710 m. maro buvo 8 ūbų dydžio, per marą ištuštėjo: 1719 m. atlikus reviziją konstatuota, kad kaimas negyvenamas, o žemė nedirbama. 1728 m. Šilinėliuose jau gyveno dvi lietuvių valstiečių šeimos: Caßemetatis ir Plickschuweitis.Schillenöhlen, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906. 1785 m. Šilinėliai buvo karališkųjų valstiečių kaimas, pasienio gyvenvietė su 7 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 141. Karaliaučius ir Leipcigas, 1785 (vok.). 1823 m. – kaimas su 25 gyventojais (minima kaimo dalis Mažieji Šilinėliai).Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 4 (P–S), p. 237. Kümmel, Halle, 1823 (vok.) 1854 m. Šilinėliuose buvo 10 gyvenamųjų pastatų ir 75 gyventojai, Mažuosiuose Šilinėliuose – 8 gyvenamieji pastatai ir 50 gyventojų.Eduard Messow, Topographisch-statistisches Handbuch des Preussischen Staats, T. 2 (L–Z), p. 258. Baensch, Magdeburgas, 1854 (vok.) XIX a. pab. ar XX a. pr. Mažieji Šilinėliai vėl prijungti prie Šilinėlių kaimo.

Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Juknaičių valsčiaus kaimas. Tikintieji priklausė Lazdynų evangelikų liuteronų parapijai. 1905 m. Šilinėliuose buvo 24 sodybos, 129 gyventojai, iš jų – 48 lietuviai (37 %).Gemeindelexikon für das Königreich Preußen, Heft I, Provinz Ostpreußen, p. 226, 227. Verlag des Königlichen Statistischen Landesamts, Berlin SW, 1907 (vok.). 1931 m. prie Šilinėlių prijungtas Vieškalnių valsčiaus Kalniškių kaimas.Amtsbezirk Meißnersrode, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-10-08.

XX a. pr. Šilinėliuose buvo vėjo malūnas. Kaimo sodybos buvo išsidėsčiusios abipus Šešupės, į vakarus nuo kaimo plytėjo Trapėnų-Lubėnų giria, į rytus ir pietus – Vieškalnių giria. Kaimo pietvakariniu pakraščiu Šešupėn tekėjo nedidelis Kampupio upelis.

Po Antrojo pasaulinio karo išnyko. Nuo 2008 m. didžioji buvusio kaimo dalis priklauso Krasnoznamensko rajono Aleksejevkos kaimo gyvenvietei, kaimo dalis kairiajame Šešupės krante – Dobrovolsko kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės